*Likumprojekts*

**Grozījumi Nekustamā īpašuma valsts kadastra likumā**

Izdarīt Nekustamā īpašuma valsts kadastra likumā (Latvijas Republikas Saeimas un Ministru Kabineta Ziņotājs, 2006, 1. nr.; 2008, 7. nr.; 2009, 14. nr.; Latvijas Vēstnesis, 2009, 200. nr.; 2010, 106. nr.; 2012, 50. nr.; 2014, 228. nr.; 2016, 101., 230., 241. nr.; 2017, 102. nr.; 2018, 210. nr.; 2019, 96., 220. nr.) šādus grozījumus:

1. Papildināt 1. pantu ar 9.1 punktu šādā redakcijā:

"91) **speciālā vērtība nodoklim** – nekustamā īpašuma nodokļa vajadzībām no kadastrālās vērtības ar noteiktu algoritmu aprēķināta vērtība;".

2. Papildināt likumu ar 72.1 pantu šādā redakcijā:

"**72.1 pants.** (1) Speciālo vērtību nodoklim aprēķina Kadastra informācijas sistēmā no kadastrālās vērtības.

(2) Nekustamā īpašuma nodokļa administrēšanas vajadzībām Kadastra informācijas sistēmā glabā speciālās vērtības nodoklim, kādas tās ir aprēķinātas uz taksācijas gada 1. janvāri vai kadastra objekta reģistrācijas dienā, ja tas reģistrēts pēc 1.janvāra."

3. Papildināt 73.1 pantu pēc vārdiem "iesniegumu par kadastrālās vērtības" ar vārdiem "vai speciālās vērtības nodoklim".

4. Papildināt likumu ar XIV nodaļu šādā redakcijā:

"**XIV nodaļa**

S**peciālās vērtības nodoklim aprēķins**

**102. pants.** Speciālo vērtību nodoklim aprēķina:

1) viena dzīvokļa mājām un divu dzīvokļu mājām, ja tās nav sadalītas dzīvokļu īpašumos (turpmāk – individuālā dzīvojamā māja);

2) dzīvokļa īpašumam, kurā ir dzīvojamo telpu grupa;

3) dzīvojamajai mājai, kurā nav nevienas telpu grupas;

4) dzīvojamo telpu grupai mājās, kuras nav sadalītas dzīvokļu īpašumos vai kuras ir daļēji sadalītas dzīvokļu īpašumos;

5) dzīvojamās apbūves zemei (zemes vienības platībai ar lietošanas mērķi no lietošanas mērķu grupām "Individuālo dzīvojamo māju apbūves zeme" un "Daudzdzīvokļu māju apbūves zeme" (turpmāk – dzīvojamās apbūves zeme)).

**103. pants.** Speciālo vērtību nodoklim individuālai dzīvojamai mājai, aprēķina no ēkas kadastrālās vērtības atņemot 100 000*euro*, un atlikušajai vērtības daļai, ja tāda ir, piemērojot koeficientu 0,2.

**104. pants.** Speciālo vērtību nodoklim dzīvokļa īpašumam, kurā ir dzīvojamo telpu grupa, aprēķina no dzīvokļa īpašuma kadastrālās vērtības atņemot 100 000*euro*, un atlikušajai vērtības daļai, ja tāda ir, piemērojot koeficientu 0,2.

**105. pants.** Speciālo vērtību nodoklim dzīvojamajai mājai, kurā nav nevienas telpu grupas, aprēķina, no ēkas kadastrālās vērtības atņemot 100 000 *euro*, un atlikušajai vērtības daļai, ja tāda ir, piemērojot koeficientu 0,2.

**106. pants.** Speciālo vērtību nodoklim dzīvojamo telpu grupai mājā, kura nav sadalīta dzīvokļu īpašumos vai kura ir daļēji sadalīta dzīvokļu īpašumos, aprēķina no dzīvojamo telpu grupas kadastrālās vērtības, attiecīgajai dzīvojamajai telpu grupai piekrītošās koplietošanas telpu grupas daļas kadastrālās vērtības un attiecīgajai dzīvojamo telpu grupai piekrītošās dzīvojamās apbūves zemes daļas kadastrālās vērtības (ja zeme ietilpst vienā īpašumā ar daudzdzīvokļu māju, kura nav pilnībā sadalīta dzīvokļu īpašumos) summas atņemot 100 000 *euro*, un atlikušajai vērtības daļai, ja tāda ir, piemērojot koeficientu 0,2.

**107. pants.** Speciālo vērtību nodoklim dzīvojamās apbūves zemei aprēķina no lietošanas mērķim noteiktās kadastrālās vērtības atņemot 10 000*euro* un atlikušajai vērtības daļai, ja tāda ir, piemērojot koeficientu 0,2."

5. Papildināt pārejas noteikumus ar 42. punktu šādā redakcijā:

"42. Šā likuma 1. panta 9.1 punkts, 72.1 pants un XIV nodaļa nekustamā īpašuma nodokļa apmēra prognozei uz 2022. gada 1. janvāri stājas spēkā 2021. gada 1. jūnijā, nekustamā īpašuma nodokļa piemērošanai ar 2022. gada 1. janvāri."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs